Beeld se Bruide: Hier is die maandwenners 2018 | Netwerk24
Beeld se Bruide: Hier is die maandwenners 2018
Die foto’s van die 12 maandwenners vir 2018 verskyn vandag. Elkeen het die meeste stemme van lesers vir hul maand ontvang en tot die eindronde deurgedring.
Hou Beeld dop om te sien wie op 29 Maart by Forever Resorts Badplaas as Beeld se Bruid van die Jaar vir 2018 aangewys word.
Januarie: Jana Klingenberg
Februarie: Lindi Liebisch
Maart: Marike O’Farrell
April: Belinda van Huyssteen
Mei: Anjazel Goosen
Junie: Charné du Bois
Julie: Nita Cameron
Augustus: Lauren Robbertze
September: Nicole Stow
Oktober: Shani Janse van Rensburg.
November: Iemé Hannl
Desember: Chantelle Scheidel
Groot pryse is op die spel
* Forever Resorts is die hoofborg van 2018 se kompetisie en gee 12 vakansies weg. Hulle sal ook die galageleentheid in Maart waarop 2018 se wenner gekroon word, in hul oord by Bela-Bela, Limpopo, aanbied.
* Die wenbruid wen twee nagte vir twee mense by Entabeni Safari Conservancy in die Hanglip- of Kingfisher-lodge. Dit sluit drie maaltye en twee wildritte per dag in en die waarde is R18 180.
Die bruid in die tweede plek ontvang twee nagte vir twee mense in die Legend Golf & Safari-oord. Dit sluit ontbyt in en is R10 100 werd.
Die bruid in die derde plek ontvang twee nagte vir twee mense in die Zebra Country-lodge. Dit sluit ontbyt in en is R5 460 werd.
Die ander nege finaliste ontvang een nag vir twee mense in die Zebra Country-lodge. Dit sluit ontbyt in en is R2 730 werd.
* Die wenbruid ontvang ’n koningingrootte Sealy Crown Jewel-basisstel ter waarde van R15 000.
Die bruide in die tweede en derde plek ontvang elk ’n koningingrootte Sealy Posturepedic-basisstel ter waarde van R10 000.
* Air Mauritius borg die wenbruid, die twee naaswenners en hul wederhelftes se vlugte na Mauritius.
* LUX Resorts & Hotels borg die wenbruid met vyf nagte vir twee in die Belle Mare-vakansieoord op Mauritius. Dit sluit bed en ontbyt in.
Die naaswenner kry vyf nagte se bed-en-ontbyt-verblyf vir twee in die Grand Gaube-oord.
Die bruid in die derde plek ontvang bed-en-ontbyt-verblyf vir vyf nagte vir twee in die Le Morne-oord.
As jy reeds vanjaar getroud is, kan jy solank jou inskrywing stuur na bruide@media24.com. Ons wag nou vir Januarie 2019 bruide se inskrywings. Die inskrywings vir Januarie-bruide sluit Woensdag 3 April en die eerste groep Januarie-bruide verskyn Saterdag 6 April.
Bruide skryf só in
1. Beantwoord die volgende vrae in ’n Microsoft Word-dokument:
a) Waar het julle ontmoet en hoe lank ken julle mekaar al?
b) Watter beroepe beoefen julle onderskeidelik?
c) Wat is jul belangstellings?
d) Wat is jul definisie van ’n gelukkige huwelik?
e) Vertel ons van jul troue. Was daar ’n tema en wat was jul inspirasie?
f) Beskryf jou troudagstyl. Hoe het jy op jou rok en voorkoms besluit?
g) Wat was vir jou die hoogtepunt van jul troue?
2. Verstrek die troudatum, bruid en bruidegom se volle naam, noemnaam (let wel, nie troetel- of bynaam nie) en ouderdom, woonadres, e-posadres en kontaknommers.
3. Stuur ook ’n kop-en-skouers-foto en ’n vollengte foto van die bruid (kleur of swart-en-wit, minstens 1 MB en in .jpeg-formaat) saam met die inskrywing.
4. E-pos inskrywings na bruide@media24.com voor 12:00 op die sluitingsdag.
Ons kan geen uitsonderings maak nie.
Kontak Tanya Kleynhans by 011 713 9276 of tanya.kleynhans@media24.com vir meer inligting.
1. Geen werknemer of familielid van die borge of Media24 mag deelneem nie.
2. Nie alle inskrywings word gepubliseer nie. ’n Paneel doen ’n eerste keuring.
3. Die bruid wat die meeste stemme vir haar maand kry, word as ’n finalis aangewys.
4. Sou ’n finalis nie die kroningsgeleentheid kan bywoon nie, verbeur sy die kans om mee te ding om die titel van Bruid van die Jaar. Sy sal steeds al haar pryse as ’n finalis ontvang.
5. Beeld se redakteur behou hom die reg voor om finaliste te diskwalifiseer wat in enige stadium só optree dat dit Beeld, die kompetisie of die betrokke finalis(te) se goeie naam in die gedrang bring.
Dit sluit gedrag in (maar is nie daartoe beperk nie) wat lei tot die finalis se inhegtenisneming, ’n hofverskyning, betrokkenheid by ’n polisieondersoek (selfs voordat die finalis aan ’n misdryf skuldig bevind word) en onwelvoeglike of skandalige gedrag, ongeag of dit in die media gepubliseer word of nie.
6. Beeld aanvaar nie verantwoordelikheid vir borge wat nie hul pligte nakom of inskrywings wat wegraak nie.
7. Deelname aan die kompetisie veronderstel jou toestemming dat Beeld en/of die kompetisieborge jou mag kontak.
Ons stel ’n nuwe stemprosedure bekend vir 2018 se Beeld se Bruid van die Jaar-kompetisie. Wanneer ’n bruid se foto in die koerant verskyn, kan lesers vir hul gunsteling-bruid op een van drie maniere stem.
Proses 1 (elke SMS tel een punt)
SMS jou gunsteling-bruid se naam en van, jou naam en van, waar jy woon en e-posadres na 35986.
Begin jou SMS met die woord “Bruide” en dan die bruid waarvoor jy wil stem, se naam en van.
Die SMS-lyn sal oop bly tot die daaropvolgende Vrydag nadat die bruid se foto’s in die koerant verskyn het. Die lyn sluit om 12:00. Elke SMS kos R1,50. Gratis SMS’e geld nie en foutiewe SMS’e sal verreken word.
Bruide, Sannie Smit. Tanya Kleynhans, Auckland Park, tanya.kleynhans@media24.com.
Proses 2 (elke stem tel vyf punte)
Ekstra koerante kan op Maandae ná die publisering van ’n bruid se foto’s op ’n Saterdag by Tanya Kleynhans gekoop word (stuur e-pos na tanya.kleynhans@media24.com vir meer inligting hieroor).
Proses 3 (elke stem tel vyf punte)
Knip jou gunsteling-bruid se foto uit (slegs oorspronklike foto’s word aanvaar), plak dit agterop ’n koevert saam met jou naam, adres en telefoonnommer en stuur dit na: Bruid van die Jaar, MediaPark, Kingsway 69, Auckland Park 2006. Stemme kan ook by Beeld se kantoor in Johannesburg afgelewer word, of gekoerier word na:
Ontvangs, MediaPark, Kingsway 69, Auckland Park 2006.
Die sperdatum vir elke week se bruide is die daaropvolgende Vrydag nadat die bruid se foto’s in die koerant verskyn het.
Alle stemme moet ons teen 12:00 op die sperdatum bereik om in aanmerking geneem te word.
Dit bly die persoon wat stem se verantwoordelikheid om stemme betyds in te dien en Beeld aanvaar geen verantwoordelikheid vir laat stemme nie. Laat stemme sal nie in aanmerking geneem word nie. Dieselfde prosedure geld bruide wat buite Beeld se verspreidingsgebied woon en wil deelneem. Die bruid met die meeste punte aan die einde van die maand sal as die wenner vir daardie maand aangewys word.
Meer oor: Bruid Van Die Jaar | Bruide
Beeld se bruide: Hier is ons Desember-wenner
Beeld se bruide in Desember: Hier is die voorlopers
Beeld se bruide in Desember: Groep 4